  Туспуктэм: Мария Белова Майя Бывальцева 2022-тӥ арын 9-тӥ куарусёнэ Удмуртиын улосвыллы тӧроез но Кун Кенешлэн сизьыметӥ ӧтчамаз депутатъёсты быръёнъёсын куара сётон кутскиз. 8 часын элькунын 1 сюрс 161 быръён участокъёс усьтӥськизы. Со сярысь Быръёнъёсъя валтӥсь ӧрилэн пресс-службаез ивортӥз. 18 участокъёс бырйисьёслэн огдыре улон интыосазы кылдытӥзы. Кыкез со пӧлысь следствиосъя изоляторъёсын, кылемез – эмъяськонниосын. Ижкарын 281 участокъёс усьтӥськизы, 13-ез со пӧлысь – огдырлы. Быръёнъёслы бюллетеньёс Удмуртиысь кык кун кылъёсын печатламын – ӟуч но удмурт. Удмуртилы тӧроез быръёнъёсы ньыль кандидатъёс пырисько – Вадим Белоусов (Справедливая Россия – за правду», Александр Бречалов («Единая Россия»), Александр Сыров (КПРФ), Тимур Ягафаров (ЛДПР). Улосвыл кивалтӥсь вить арлы бырйиське. Кун Кенеше 40 депутатъёс одӥг мандатъем округъя бырйиськозы, эшшо 20-ез – 12 улосвыл группаосъя. Тодэ вайытом, куара сётон куинь нунал мыноз – 9-тӥ, 10-тӥ но 11-тӥ куарусёнэ. Тегъёс: Удмуртия быръёнъёс  